كشف مصدر قريب من ملف “حمزة مون بيبي” لي متابعة فيه المغنية دنيا باطمة، أنها تراجعت في البحث التمهيدي معاها على الأقوال لي قالت لضابطة الشرطة القضائية، ونفات علاقتها بالحساب، وعلاقة حتى ختها ابتسام بالقضية. وقال مصدر لـ”كود” أن دنيا اعترفت بعدما تمت مواجهتها بالأدلة لي نتجت عن الخبرة التقنية على الهاتف الخاص بها، ولي أكد أنها كتعرف صاحب حساب “حمزة مون بيبي”، على عكس ما قالت في الأول فاش كانت أكدت أنها ما كتعرفوش والأكثر من هذا، كانت قلت انها ما متبعاش الحساب بمرة. دنيا باطمة أكدت من بعد الحصلة، أنها كانت على علاقة غير بسكينة “گلامور”، وهي لي كانت كتطلب منها تنتقم ليها من أي واحد كيدخل معاها في صراع، ومن بينهم المغنية سعيدة شرف لي تم اتهامها بانها “انفصالية” وتم التشكيك في الوطنية ديالها. دنيا باطمة بالتأكيد كتحاول تبرأ راسها، وقالت أنها ما كانتش كتوافق سكينة على الأفعال لي كتقوم بها من خلال الحسابات، وأي هجوم ، كان اجتهاد شخصي منها وفقط. 
حصلات حصلة خايبة.. دنيا باطمة تراجعات على اقوالها فقضية “حمزة مون بيبي” ولصقات كلشي فسكينة “گلامور”